open-index/open-wikipedia-markdown huggingface dataset:
সাহু মেওয়ালাল

**সাহু মেওয়ালাল** (১ জুলাই ১৯২৬ - ২৭ ডিসেম্বর ২০০৮) একজন ভারতীয় আন্তর্জাতিক ফুটবলার ছিলেন। খেলোয়াড়জীবনে তিনি গোল করার দক্ষতা এবং ব্যাকভলির জন্য বিখ্যাত ছিলেন।

## তথ্যসূত্র

বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:১৯৫১ এশিয়ান গেমসের ফুটবলার
বিষয়শ্রেণী:১৯২৬-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:নওয়াদা জেলার ব্যক্তি
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:১৯৫১ এশিয়ান গেমসের পদক বিজয়ী
বিষয়শ্রেণী:ভারতীয় ফুটবল ম্যানেজার
বিষয়শ্রেণী:বিহারের ফুটবলার
বিষয়শ্রেণী:আরিয়ান এফসির খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:১৯৪৮ গ্রীষ্মকালীন অলিম্পিকের ফুটবলার
বিষয়শ্রেণী:১৯৫২ গ্রীষ্মকালীন অলিম্পিকের ফুটবলার
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বাংলাদেশ সেনাবাহিনীর রেজিমেন্টের তালিকা

**পদাতিক রেজিমেন্ট:**
* ইষ্ট বেঙ্গল রেজিমেন্ট(EBR)
* বাংলাদেশ ইনফেন্ট্রি রেজিমেন্ট(BIR)

**গোলন্দাজ রেজিমেন্ট:**
* রেজিমেন্ট অফ আর্টিলারী 
** ৭ আর্টিলারি বিগেড
** ৯ আর্টিলারী ব্রিগেড
** ১০ আটিলারী বিগেড
** ১১ আর্টিলারী ব্রিগেড
** ১৭ আটিলারী বিগেড
** ১৯ আর্টিলারী ব্রিগেড
** ২৪ আর্টিলারী ব্রিগেড
** ৩৩ আর্টিলারী ব্রিগেড
** ৫৫ আর্টিলারী ব্রিগেড
** ৬৬ আর্টিলারী ব্রিগেড

**সাজোয়া রেজিমেন্ট:**
* আর্মার্ড রেজিমেন্ট
** ৯৩ আর্মার্ড ব্রিগেড

বিষয়শ্রেণী:বাংলাদেশ সেনাবাহিনী

বিষয়শ্রেণী:বাংলাদেশ সামরিক-সম্পর্কিত তালিকা‎
বুলবুল ললিতকলা একাডেমি

**বুলবুল ললিতকলা একাডেমি** সংক্ষেপে **বাফা** (**বুলবুল একাডেমি অব ফাইন আর্টস**) বাংলাদেশের একটি কলা কেন্দ্র। ১৯৫৫ সালের মে ১৭ তারিখে বেগম আফরোজ বুলবুল এই সাংস্কৃতিক চর্চা কেন্দ্রটি প্রতিষ্ঠা করেন। আন্তর্জাতিক খ্যাতি সম্পন্ন নৃত্যশিল্পী বুলবুল চৌধুরীর নামকরণে এ প্রতিষ্ঠানটির নামকরণ করা হয়েছে। দেশীয় সংস্কৃতির লালন ও বিকাশের লক্ষ্যেই মূলত প্রতিষ্ঠা করা হয়েছিল সংস্কৃতিক চর্চার কেন্দ্রবিন্দু এই প্রতিষ্ঠান।

## অবস্থান
বুলবুল ললিতকলা একাডেমি পুরান ঢাকার আহসান মঞ্জিল সংলগ্ন ওয়াইজঘাটে তার প্রথম কার্যক্রম শুরু করে।  ওয়াইজ হাউজ নামে পরিচিত একটি ঐতিহ্যবাহী প্রাচীন ভবনে এর প্রধান ক্যাম্পাস॥ প্রায় এক বিঘা ভূমির উপরে এর ক্যাম্পাস আয়তন।

## কার্যক্রম
একাডেমি পরিবেশিত কয়েকটি উল্লেখযোগ্য  নৃত্যনাট্য হলো:

* *চন্ডালিকা* (১৯৫৮)
* *প্রকৃতির লীলা* (১৯৫৮)
* *নকসী কাঁথার মাঠ* (১৯৫৯)
* *সিন্ধু* (১৯৬১)
* *মায়ার খেলা* (১৯৬৪)
* *চিত্রাঙ্গদা* (১৯৬৬)
* *হাজার তারের বীণা* (১৯৬৭)
* *বাদল বরিষণে* (১৯৬৭)
* *রাজপথ জনপথ* (১৯৬৯)
* *শ্যামা* (১৯৭০)

## তথ্যসূত্র

## বহিঃসংযোগ

* 

বিষয়শ্রেণী:বাংলাদেশের সাংস্কৃতিক প্রতিষ্ঠান
বিষয়শ্রেণী:১৯৫৫-এ প্রতিষ্ঠিত
বিষয়শ্রেণী:বাংলাদেশ ভিত্তিক সাংস্কৃতিক সংগঠন
বিষয়শ্রেণী:পুরান ঢাকা
বিষয়শ্রেণী:ঢাকা জেলার বিদ্যালয়
বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:১৯৫৫-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের ক্লাব ও সমিতি
ডায়াল এম ফর মার্ডার

***ডায়াল এম ফর মার্ডার*** (ইংরেজি ভাষায়: Dial M for Murder) আলফ্রেড হিচকক পরিচালিত *হাউক্যাচেম* (howcathem) চলচ্চিত্র যা ১৯৫৪ সালে মুক্তি পায়। ওয়ার্নার ব্রাদার্স প্রযোজিত এই চলচ্চিত্রটি করা হয়েছে একই নামের একটি ইংরেজি নাটক থেকে। নাটকটি রচনা করেছিলেন ইংরেজ নাট্যকার ফ্রেডেরিক নট (১৯১৬-২০০২)।

১৯৫২ সালে বিবিসি-র টেলিভিশন নাটিকা হিসেবে ডায়াল এম ফর মার্ডার প্রথমবারের মত প্রদর্শিত হয়। ঐ একই বছর তা মঞ্চায়িত হয়। ব্রডওয়ে স্টুডিও সেই মঞ্চায়নটি করেছিল। চলচ্চিত্রের চিত্রনাট্য নট নিজেই লিখেছেন, উল্লেখ্য ১৯৫৪ সালেই তিনি যুক্তরাষ্ট্রে চলে এসেছিলেন।

নাটকটিতে কেবল একটি দৃশ্যপট ব্যবহার করা হয়েছিল: লন্ডনে ওয়েন্ডিসের ফ্ল্যাট (৬১এ চ্যারিংটন গার্ডেন্‌স, মেইডা ভ্যালে)। কিন্তু হিচককের সিনেমায় একটি অতিরিক্ত দৃশ্যপট যোগ করা হয়েছে: একটি ক্লাবঘর। এছাড়া বাড়ির বাইরের রাস্তা এবং টেলিফোন বুথের কিছু শট নেয়া হয়েছিল। ব্রডওয়েতে মঞ্চ নাটকটি দেখার পর ক্যারি গ্র্যান্ট এতে *টনি ওয়েন্ডিস* চরিত্রে অভিনয় করতে চেয়েছিলেন। কিন্তু স্টুডিও বুঝতে পারে, ক্যারি গ্র্যান্ট নিজের স্ত্রীকে হত্যার ব্যবস্থা করছেন- দর্শকরা এমনটি মানতে পারবে না। এজন্য তাকে নেয়া হয়নি।

২০০৮ সালের জুন মাসে আমেরিকান ফিল্ম ইনস্টিটিউট তাদের *টেন টপ টেন* তালিকা প্রকাশ করে। এতে সর্বকালের সেরা ধ্রুপদী চলচ্চিত্রগুলোর ক্রম করা হয়েছিল। ১,৫০০ লোকের ভোটের মাধ্যমে *ডায়াল এম ফর মার্ডার*কে সর্বকালের রহস্য চলচ্চিত্রের তালিকায় ৯ নম্বরে স্থান দেয়া হয়।

## চরিত্রসমূহ
* রে মিলান্ড - টনি ওয়েন্ডিস
* গ্রেস কেলি - মার্গট
* রবার্ট কামিংস - মার্ক হ্যালিডে
* অ্যান্থনি ডসন - সি এ সোয়ান
* জন উইলিয়াম্‌স - চিফ ইন্সপেক্টর হাবার্ড

## বহিঃসংযোগ

* 
* 
* 

বিষয়শ্রেণী:১৯৫৪-এর চলচ্চিত্র
বিষয়শ্রেণী:১৯৫০-এর দশকের থ্রিডি চলচ্চিত্র
বিষয়শ্রেণী:১৯৫০-এর দশকের থ্রিলার চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন রহস্য চলচ্চিত্র
বিষয়শ্রেণী:মার্কিন রোমাঞ্চকর চলচ্চিত্র
বিষয়শ্রেণী:মনস্তাত্ত্বিক রোমাঞ্চকর চলচ্চিত্র
বিষয়শ্রেণী:নাটক ভিত্তিক মার্কিন চলচ্চিত্র
বিষয়শ্রেণী:চলচ্চিত্রে ব্যভিচার
বিষয়শ্রেণী:অ্যালফ্রেড হিচকক পরিচালিত চলচ্চিত্র
বিষয়শ্রেণী:সর্বোচ্চ শাস্তি সম্পর্কিত চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:অ্যালফ্রেড হিচকক প্রযোজিত চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:মার্কিন মনস্তাত্ত্বিক রোমাঞ্চকর চলচ্চিত্র
বিষয়শ্রেণী:বিচারের অপপ্রয়োগ সম্পর্কে চলচ্চিত্র
বিষয়শ্রেণী:মার্কিন রহস্য রোমাঞ্চ চলচ্চিত্র
বিষয়শ্রেণী:মার্কিন ত্রিমাত্রিক চলচ্চিত্র
বিষয়শ্রেণী:মৃত্যুদণ্ড সম্পর্কে চলচ্চিত্র
বিষয়শ্রেণী:১৯৫০-এর দশকের ইংরেজি ভাষার চলচ্চিত্র
বিষয়শ্রেণী:১৯৫০-এর দশকের মার্কিন চলচ্চিত্র
ইউনিভার্সিটি অব সাউদার্ন ক্যালিফোর্নিয়া

**ইউনিভার্সিটি অব সাউদার্ন ক্যালিফোর্নিয়া** মার্কিন যুক্তরাষ্ট্রে ক্যালিফোর্নিয়ার লস এঞ্জেলসে ইউনিভার্সিটি পার্কে অবস্থিত একটি বেসরকারি গবেষণা ভিত্তিক বিশ্ববিদ্যালয়। দক্ষিণ ক্যালিফোর্নিয়া বিশ্ববিদ্যালয় ১৮৮০ সালে প্রতিষ্ঠিত হয়, যা ক্যালিফোর্নিয়ার সবচেয়ে পুরনো গবেষণা ভিত্তিক বিশ্ববিদ্যালয়।

## র‍্যাংকিং

## বিখ্যাত শিক্ষার্থী
* অ্যান্ড্রু ভিটারবি, ন্যাশনাল মেডেল অব সায়েন্স ২০০৭, আইইই মেডেল অব অনার ২০১০
* রবার্ট এম গ্রে, ক্লদ ই শ্যানন অ্যাওয়ার্ড ২০০৮, আইইইই জ্যাক এস কিলবি সিগনাল প্রসেসিং মেডেল ২০০৮

## বিখ্যাত শিক্ষক
* মারি গেল-মান, পদার্থবিজ্ঞানে নোবেল পুরস্কার ১৯৬৯
* ড্যানিয়েল ম্যাক্‌ফ্যাডেন, অর্থনীতিতে নোবেল পুরস্কার ২০০০
* এরিহ ওয়ারশেল, রসায়নে নোবেল পুরস্কার ২০১৩
* অ্যান্ড্রু ভিটারবি, ন্যাশনাল মেডেল অব সায়েন্স ২০০৭, আইইই মেডেল অব অনার ২০১০
* এবারহার্ড রেকটিন, আইইইই আলেক্সান্ডার গ্রাহাম বেল মেডেল ১৯৭৭
* সলোমন ওলফ গলোম্ব, ক্লদ ই শ্যানন অ্যাওয়ার্ড ১৯৮৫, আইইইই রিচার্ড ডব্লিউ হ্যামিং মেডেল ২০০০, ন্যাশনাল মেডেল অব সায়েন্স ২০১১, বেঞ্জামিন ফ্রাঙ্কলিন মেডেল ২০১৬

## তথ্যসূত্র

বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
বিষয়শ্রেণী:১৮৮০-এ ক্যালিফোর্নিয়ায় প্রতিষ্ঠিত
বিষয়শ্রেণী:ক্যালিফোর্নিয়ার বিশ্ববিদ্যালয় ও কলেজ
বিষয়শ্রেণী:১৮৮০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৮০-এ প্রতিষ্ঠিত বিশ্ববিদ্যালয় ও কলেজ
চেন্নাই জেলা

170px|thumb|চেন্নাই জেলার তালুকগুলিঃ ১.এগমোর–নুগমবক্কম ২. টোন্ডিয়ারপেট ফোর্ট ৩. মাম্বালম–গিন্ডী ৪. ময়লাপুর–ট্রিপ্লিকেন ৫. পেরাম্বুর–পুরসোলক্কম(Purasawalkkam)
**চেন্নাই জেলা**,() হল ভারতের তামিল নাড়ু রাজ্যের ক্ষুদ্রতম জেলা। এটি একটি 'শহরজেলা', অর্থাৎ এর কোনো সদর শহর নেই। চেন্নাই শহরের বেশিরভাগ এলাকাই এই জেলার অন্তর্গত। এ জেলাটী পাঁচটি তালুকে বিভক্ত, যথাঃ এগমোর–নুগমবক্কম, টোন্ডিয়ারপেট ফোর্ট, মাম্বালম–গিন্ডী, ময়লাপুর–ট্রিপ্লিকেন এবং পেরাম্বুর–পুরসোলক্কম(Purasawalkkam)।

## ভৌগোলিক অবস্থান
চেন্নাই জেলা ভারতের পূর্ব উপকূলের সমতলভূমি অঞ্চলের ১৭৮.২ বর্গকিমি বিস্তীর্ণ এলাকা জুড়ে আছে। তামিল নাড়ুর উত্তরপশ্চিম কোণে করমন্ডল উপকূল বরাবর অবস্থিত এই জেলার সীমানায় আছে বঙ্গোপসাগর আর স্থলভাগে তিরুভাল্লুর জেলা এবং কাঞ্চীপুরম জেলা। ১২°৯' থেকে ১৩°৯' উত্তর অক্ষাংশ এবং ৮০°১২' থেকে ৮০°১৯' পূর্ব দ্রাঘিমাংশের মধ্যে অবস্থিত এই জেলার গড় উচ্চতা সমুদ্রতল থেকে ৬ মিটার উপরে। এর উপকূলরেখা প্রায় ২৫.৬০ কিমি দীর্ঘ (তামিল নাড়ুর উপকূলরেখার ২.৫%)। গরত্বপূর্ণ ভৌগোলিক অবস্থান আর আর্থনীতিক গুরুত্বের কারণে এই জেলাকে অনেকসময় "দক্ষিণভারতের দ্বার" (Gateway of South India) বলা হয়। এই জেলার উত্ত্রভাগে কয়ুম নদী আর দক্ষিণভাগে আডেয়ার নদী বহমান। এদের সঙ্গে বাকিংহ্যাম ক্যানাল আর ওত্তেরি নালা মিলে এই জেলাকে কার্যত কয়েকটি দ্বীপে বিভক্ত করে দিয়েছে। এই জেলা তৃতীয় সিসমিক জোনের ( Sesmic Zone III) মধ্যে পড়ে, তাই এখানে ভূমিকম্প হওয়ার মাঝারি সম্ভাবনা থাকে। ভূতাত্ত্বিক দৃষ্টিভঙ্গী থেকে এই জেলাকে তিনটি অঞ্চলে ভাগ করা যায়, যথা বালুকাময় অঞ্চল, কর্দমসিক্ত অঞ্চল এবং কঠিন পাথুরে অঞ্চল। এখানে মৃত্তিকা কাদামাটি (clay), কাদাপাথর (shale) আর বেলেপাথর (sandstone) মিশ্রিত।

## জনপরিসংখ্যান
২০০১ সালের আদমশুমারি অনুসারে, এই জেলার জনসংখ্যা ৪,৩৪৩,৬৪৫, জনসংখ্যার ঘনত্ব প্রতি বর্গকিমিতে প্রায় ২৪,৩৭৫ জন. প্রতি ১০০০ পুরুষ পিছ্র এখানে ৯৫১ জন মহিলা আছেন। গড় স্বাক্ষরতার হার ৮০.১৪%, যা জাতীয় গড় ৬৪.৫%-এর থেকে অনেক বেশি।

## তথ্যসূত্র

## বহিঃসংযোগ
* 

বিষয়শ্রেণী:তামিলনাড়ুর জেলা
বিষয়শ্রেণী:চেন্নাই জেলা
যোগ বিয়োগ (উপন্যাস)

**যোগ বিয়োগ** আশাপূর্ণা দেবী রচিত একটি উপন্যাস। ১৯৫৩ সালে ক্যালকাটা বুক ক্লাব প্রকাশিত এই বইখানি লেখিকার *বাজে খরচ* নামে একটি বড় গল্পের পরিবর্ধিত রূপ। চলচ্চিত্রায়িত হয়েছিল বাংলা, হিন্দি ও তামিলে।

## কাহিনি-সারাংশ
*যোগ বিয়োগ* উপন্যাসের কাহিনি অবসরপ্রাপ্ত যামিনীমোহন, তার স্ত্রী সন্তোষিনী ও তার ক্রমভঙ্গুর পরিবারের উপাখ্যান। চাকরি থেকে অবসর গ্রহণের পর যামিনীমোহন ও সন্তোষিনী নিজের উপার্জনক্ষম পুত্রদের পরিবারে হেয় হতে থাকেন। এই সময় তার মানসিক ভরসা হয়ে ওঠে বাড়িতে আশ্রিত দূরসম্পর্কের অনাথ ভাগনে গোবিন্দ। নানা অপমান ও অপ্রীতিকর পরিস্থিতির সম্মুখিন হতে হতে একদিন মৃত্যু হয় যামিনীমোহনের। তিন ছেলের সংসারে ভাগের মা হয়ে সন্তোষিনী যেন সংসারের বোঝা হয়ে ওঠেন। অবশেষে গোবিন্দই হয়ে ওঠে সন্তোষিনীর পরম আশ্রয়।

## সমালোচনা
এই উপন্যাসটির রচনাশৈলী সম্পর্কে অধ্যাপক পবিত্র সরকার মন্তব্য করেছেন, “এ আখ্যানের চরিত্র কিছুটা শরৎচন্দ্রীয়, যদিও আশাপূর্ণার বিবৃতি ও সংলাপের ব্যঙ্গময় প্রখরতা শরৎচন্দ্রের শৈলী থেকে দূরে সরে এসেছে।”

## পাদটীকা

## তথ্যসূত্র
* *আশাপূর্ণা দেবী রচনাবলী*, প্রথম খণ্ড, মিত্র ও ঘোষ পাবলিশার্স প্রাইভেট লিমিটেড, কলকাতা, প্রথম প্রকাশ ২০০০।

বিষয়শ্রেণী:আশাপূর্ণা দেবী
বিষয়শ্রেণী:আশাপূর্ণা দেবীর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:১৯৫৩-এর উপন্যাস
বিষয়শ্রেণী:২০শ শতাব্দীর ভারতীয় উপন্যাস
বিষয়শ্রেণী:কলকাতার পটভূমিতে উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:চলচ্চিত্রে গৃহীত ভারতীয় উপন্যাস
পেরিতো মোরেনো হিমবাহ

thumb|right|250px|২০০৪ সালে পেরিতো মোরেনো হিমবাহ
**পেরিতো মোরেনো** () আর্জেন্টিনার সান্তা ক্রুজ রাজ্যের লস গ্লাসিয়ারেস ন্যাশনাল পার্কে অবস্থিত একটি হিমবাহ। আর্জেন্টেনীয় পেন্টাগনীয়ায় এটি একটি গুরুত্বপূর্ণ ও আর্কষনিয় পর্যটনকেন্দ্র।

## বহিঃসংযোগ

* Glacier Perito Moreno LIVE '08 (Español, English, Français, Portugues)
* The Glaciers National Park
* ESA March/2004 Report
* Glaciology (Spanish)
* Associated Press on the March 2006 breach 
* Santa Cruz Sub Secretary Of Tourism
* Panoramic virtual tour of Perito Moreno
* Video: Tourists watch as the  breaks down Sunday, March 15, 2004
* Photosynth (3D view) of glacier 

বিষয়শ্রেণী:আর্জেন্টিনার হিমবাহ
আতাকামা মরুভূমি

300px|ডান|থাম্ব|আতাকামা মরুভূমি
**আতাকামা মরুভূমি** (স্পেনীয় ভাষায়: Desierto de Atacama *দেসিয়ের্তো দে আতাকামা*) উত্তর চিলিতে অবস্থিত একটি শীতল, শুষ্ক, বৃষ্টিবিহীন মরুভূমি অঞ্চল। এটি পশ্চিমে প্রশান্ত মহাসাগর উপকূলস্থিত পর্বতমালা কর্দিলেরা দে লা কোস্তা এবং পূর্বে আন্দেস পর্বতমালা দ্বারা আবদ্ধ। উত্তরে মরুভূমিটি তারাপাকা অঞ্চল হয়ে পেরু সীমান্ত পর্যন্ত চলে গেছে। এখানে একশ বছরে গড়ে তিন থেকে চার বার বৃষ্টিপাত হয়। অ্যাটাকামা মরুভূমি পৃথিবীর সবচেয়ে শুষ্ক অ-মেরু মরুভূমি। পাশাপাশি এটি একমাত্র প্রকৃত মরুভূমি যেখানে মেরু-মরুভূমির চেয়ে কম বৃষ্টিপাত হয়। আন্দিসের অনুর্বর নিম্ন ভুমিগুলো অন্তর্ভুক্ত করা হলে আতাকামা মরুভূমি  জুড়ে বিস্তৃত।  or  মরুভূমিটি উত্তর-দক্ষিণে প্রায় ১০০০ কিলোমিটার দীর্ঘ এবং এটির আয়তন প্রায় ৩৬৩,০০০ বর্গকিলোমিটার।

তাপীয় বিপরীতায়নের (thermal inversion) কারণেই আতাকামাতে বৃষ্টিপাত কম হয়। অ্যান্টার্কটিক অঞ্চল থেকে হামবোল্ট সমুদ্রস্রোত যে শীতল পানি বয়ে নিয়ে আসে, তা সমুদ্রপৃষ্ঠের উপরিভাগের বায়ুকে শীতল করে, এবং গরম বায়ু উপরে উঠে যায়। এই উষ্ণ বায়ু আতাকামা মরুভূমিতে কুয়াশার ও স্ট্র‌্যাটাস মেঘের সৃষ্টি করে, কিন্তু বৃষ্টিপাত হয় না বললেই চলে। ফলে কতিপয় সেচকৃত মরূদ্যান ছাড়া আতাকামা মরুভূমিতে উদ্ভিজ্জ্জ্জ অত্যন্ত দোষ্প্রাপ্য। বিপরীতায়নের ফলে বিষুবরেখার কাছে অবস্থিত হওয়া সত্ত্বেও আতাকামা মরুভূমির তাপমাত্রা কম। উদাহরণস্বরূপ, আতাকামা মরুভূমিতে অবস্থিত চিলির আন্তোফাগাস্তা শহরের তাপমাত্রা এবং ১৭০০ কিলোমিটার দক্ষিণে অবস্থিত চিলির সান্তিয়াগো শহরের তাপমাত্রা মোটামুটি একই। গ্রীষ্মে এখানকার গড় তাপমাত্রা ১৮ ডিগ্রি সেলসিয়াস।

মরুভূমিটি ১৯শ শতকের শেষ দিকে এসে বলিভিয়া, পেরু ও চিলির বিবাদের কারণ হয়ে দাঁড়ায়। তিনটি দেশই এ অঞ্চলের মূল্যবান নাইট্রেট ও তামার ব্যাপারে আগ্রহী ছিল। আন্তোফাগাস্তার উত্তর-পূর্বে এবং ইকিক থেকে দেশের অভ্যন্তরভাগে সোডিয়াম নাইট্রেটের ভাণ্ডার ছিল। এই এলাকাগুলির অধিকাংশই প্রথমে বলিভিয়া ও পেরুর অধীনে ছিল, কিন্তু খনন শিল্পগুলিতে চিলির ব্যবসায়ীরা অনেক বিনিয়োগ করেছিলেন এবং তারা চিলির সরকারের সমর্থন পেতেন। প্রশান্ত মহাসাগরের যুদ্ধ (১৮৭৯-১৮৮৩) শেষে চিলি বিজয়ী হয়। আনকনের চুক্তির ফলে চিলি অঞ্চলটি নিয়ন্ত্রণে নেয়; বলিভিয়া তার সমগ্র পশ্চিম সমুদ্র উপকূল হারায়।

প্রথম বিশ্বযুদ্ধের আগ পর্যন্ত চিলি এখান থেকে প্রচুর প্রাকৃতিক সম্পদ আহরণ করে এবং চিলির সম্পদের এক বিরাট অংশের যোগান দেয় এই মরভূমি। এসময় বিশ্বের নাইট্রেট ব্যবসায় চিলির ছিল একক আধিপত্য। নাইট্রেট শিল্পের বিকাশের সুবিধার্থে ইকিক, কালদেরা, আন্তোফাগাস্তা, তালতাল, মেহিয়োনেস, এবং উত্তরে পিসাগুয়াতে সমুদ্র বন্দর নির্মাণ করা হয়, এবং সেগুলি থেকে উপকূলীয় পর্বতমালার মধ্যে দিয়ে অভ্যন্তরভাগে মরভূমি পর্যন্ত রেলপথ তৈরি করা হয়। কোন কোন বছরে ৩০ লক্ষ টন নাইট্রেট নিষ্কাশন করা হত। প্রথম বিশ্বযুদ্ধের পর কৃত্রিম নাইট্রেটের উদ্ভাবন আতাকামা থেকে নাইট্রেট নিষ্কাশনে ভাটার সৃষ্টি করে এবং চিলি নাইট্রেটের একটি আঞ্চলিক বাজারে পরিণত হয়। ফলে চিলি সরকার তামার খনিশিল্পে মনোযোগ দেন। বর্তমানে এই তামার খনিগুলিই অঞ্চলটির মূল আয়ের উৎস।

মরুভূমিতে স্থানে স্থানে হাজার খানেক লোক কৃষিকাজে নিয়োজিত। পিকাতে লেবুর চাষ হয়। সান পেদ্রো দে আতাকামার লবণাক্ত জলাভূমিগুলিতেও চাষাবাদ হয়। চুকিকামাতার কাছে কালামাতে লোয়া নদীর পানি সেচ করে আলু ও আলফালফা চাষ করা হয়।

## টীকা

## তথ্যসূত্র


বিষয়শ্রেণী:দক্ষিণ আমেরিকার মরুভূমি
বিষয়শ্রেণী:মরুভূমি
বিষয়শ্রেণী:মরুভূমি ও শুষ্ক গুল্মভূমি
বিষয়শ্রেণী:চিলির মালভূমি
বিষয়শ্রেণী:চিলির অঞ্চল
স্ক্যান্ডিনেভিয়া

thumb|250px|''লাল'': যে তিনটি রাজতন্ত্র (ডেনমার্ক, সুইডেন ও নরওয়ে) নিয়ে স্ক্যান্ডিনেভিয়া গঠিত; ''কমলা'': কিছু কিছু সংজ্ঞায় ফিনল্যান্ড ও আইসল্যান্ডকেও গণনায় ধরা হয়; ''হলুদ'': ডেনমার্কের অধীন গ্রিনল্যান্ডকে গণনায় ধরে (নর্ডীয় রাষ্ট্রসমূহ)
**স্ক্যান্ডিনেভিয়া** () (প্রাচীন স্ক্যান্ডিয়া) উত্তর ইউরোপের তিনটি দেশ তথা রাজতন্ত্র-- নরওয়ে, সুইডেন ও ডেনমার্কের জন্য দেয়া নাম। এদের মধ্যে নরওয়ে ও সুইডেন স্ক্যান্ডিনেভীয় উপদ্বীপ গঠন করেছে। দেশ তিনটি ঐতিহাসিক, সাংস্কৃতিক ও ভাষাগত দিক থেকে পরস্পরের সাথে সম্পর্কিত। অনেক সময় আইসল্যান্ড , ফারো দ্বীপপুঞ্জ, ডেনমার্ক এর অধীনস্থ গ্রীণল্যান্ড কেও স্ক্যান্ডিনেভিয়ার অন্তর্ভুক্ত করা হয়। কখনো কখনো ফিনল্যান্ডকেও স্ক্যান্ডিনেভিয়ার অংশ মনে করা হয়, যদিও বাকী দেশগুলির সাথে ফিনল্যান্ডের কোন ভাষাগত সাদৃশ্য নেই। অধুনা উত্তর ইউরোপের পাঁচটি দেশ নরওয়ে, সুইডেন, ডেনমার্ক, ফিনল্যান্ড ও আইসল্যান্ডের জন্য নর্ডীয় রাষ্ট্রসমূহ পরিভাষাটি বেশি ব্যবহৃত হয়। দেশগুলি ভৌগোলিক ও অর্থনৈতিক দিক থেকে পরস্পর একতাবদ্ধ।

## তথ্যসূত্র

বিষয়শ্রেণী:উত্তর ইউরোপ
বিষয়শ্রেণী:নর্ডীয় রাষ্ট্রসমূহ
বিষয়শ্রেণী:ইউরোপের অঞ্চল
বিষয়শ্রেণী:স্ক্যান্ডিনেভিয়া
কীর্তনখোলা নদী

**কীর্তনখোলা নদী**  বাংলাদেশের দক্ষিণ-পশ্চিমাঞ্চলের বরিশাল এবং ঝালকাঠি জেলার একটি নদী। নদীটির দৈর্ঘ্য ১৬০ কিলোমিটার, গড় প্রস্থ ৪৯৭ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কীর্তনখোলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২১। এই নদীর তীরে বরিশাল শহর অবস্থিত। এই নদীর নাম অনুসারে বরিশাল বিশ্ববিদ্যালয়ে কীর্তনখোলা হল রুম রয়েছে। এই নদীর তীর ঘেষে রয়েছে দক্ষিণাঞ্চলের সর্বোচ্চ বিদ্যাপীঠ বরিশাল বিশ্ববিদ্যালয়।

## প্রবাহ
কীর্তনখোলা নদীর শুরু হয়েছে বরিশাল জেলার শায়েস্তাবাদ হতে। গজালিয়ার কাছে গিয়ে এটি পতিত হয়েছে গাবখান খালে। কীর্তনখোলা মূলত আড়িয়াল খাঁ নদের একটি শাখা। আড়িয়াল খাঁর উৎপত্তি পদ্মা থেকে। বরিশাল ঘেঁষে কীর্তনখোলা নদী পশ্চিমে এগিয়ে নলছিটি থানার পাশ দিয়ে বয়ে গেছে। সেই সঙ্গে পরিচিতি পেয়েছে নাম। একটি অংশ ধানসিড়ি নাম নিয়ে কচা নদীতে গিয়ে মিশেছে। অপর অংশ মিলেছে বিষখালী নদীতে।

শায়েস্তাবাদ হতে নলছিটি অবধি নদীর দৈর্ঘ্য প্রায় ২১ কিলোমিটার। এ জায়গায় নদীটির প্রস্থ প্রায় আধা কিলোমিটার। ব্রিটিশ আমলে এটি আরো বেশি প্রমত্তা ছিলো, সেসময়ে এর প্রস্থ ছিলো ১ কিলোমিটারের মতো। গত ১ শতাব্দী ধরে চর পড়ে কীর্তনখোলার প্রস্থ কমে গেছে। এর পাশাপাশি পলি পড়ে নদীটির নাব্যতাও হ্রাস পেয়েছে। 

কীর্তনখোলা নদীর তীরে বরিশাল নৌ বন্দর অবস্থিত, যা বাংলাদেশের ২য় বৃহত্তম নদী-বন্দর।

## ইতিহাস
#### নামকরণ
স্থানীয়ভাবে নদীর নামকরণ নিয়ে দু/তিনটি বক্তব্য শোনা যায়। নদীর পার ঘেঁষেই শহরের সবচেয়ে পুরনো হাট রয়েছে। প্রচলিত রয়েছে, সেখানে কীর্তনের উৎসব হতো। সেই থেকে এই নদীর নাম হয়েছে কীর্তনখোলা। কেউ কেউ হাটখোলায় স্থায়ীভাবে কীর্তনের দল বসবাস করার কারণে এর নাম কীর্তনখোলা হয়েছে বলে মনে করেন। তবে নদীর নামকরণের সঙ্গে কীর্তনের কিংবা কীর্তনীয়দের যে একটা সম্পর্ক রয়েছে তা নিশ্চিত। কৃষ্ণলীলার কাহিনী নিয়ে কীর্তনীয়রা গানে মেতে থাকতেন। কৃষ্ণ রাধাকে নিয়ে যমুনা নদীতে লীলায় মেতে উঠতেন। বরিশালে যমুনা না থাকলেও কীর্তনখোলা নদীই যেন রাধা-কৃষ্ণের অমর প্রেমের গাথা হয়ে আছে।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:বরিশাল জেলার নদী
বিষয়শ্রেণী:ঝালকাঠি জেলার নদী
বিষয়শ্রেণী:বরিশাল সদর উপজেলা
বিষয়শ্রেণী:নলছিটি উপজেলা
বিষয়শ্রেণী:বাংলাদেশের নদী
বিষয়শ্রেণী:বঙ্গোপসাগর
বিষয়শ্রেণী:বরিশাল
বিষয়শ্রেণী:বরিশাল জেলা
ওয়াদি রাম

**ওয়াদি রাম** (আরবি: وادي رم‎) জর্ডানের দক্ষিণ-পশ্চিমাঞ্চলে বালুপাথর এবং গ্রানাইট পাথরের একটি উপত্যকা। এটি জর্ডানের সবচেয়ে বড় ওয়াদি।

## গ্যালারি

Image:Wadi Rum Rock Bridge.jpg
Image:Wadi Rum Formation.jpg
Jordan, Wadi Rum Desert, Khor al Ajram 2.jpg
Image:Wadi Rum Monument at Sunrise.jpg
image:Jabal Ram Peak.JPG
Image:Wadi_Rum_Goat.JPG
Wadi Rum, Jordan, Infinite spaces.jpg
Wadi Rum, Jordan, Desert.jpg
Jordan, Wadi Rum Desert, Rock Formations.jpg
Wadi Rum Desert, Jordan, The "Seven Pillars of Wisdom".jpg
Image:Wadi Rum.ogv‎|ভিডিওতে ওয়াদি রামের দৃশ্য


## বহিঃসংযোগ

* Wadi Rum Rock page
* Photos From Wadi Rum
* Wadi Rum photo pool
* Extensive Wadi Rum photo gallery
* Wadi Rum photo gallery, natural formations, and scenery
* http://www.nomadstravel.co.uk info on Wadi Rum climbing and contacts for bedouin Guides

বিষয়শ্রেণী:জর্ডানের মরুভূমি
বিষয়শ্রেণী:জর্ডানের দর্শনীয় স্থান
বিষয়শ্রেণী:পূর্ব-ভূমধ্যসাগরীয় অঞ্চল
বিষয়শ্রেণী:জর্ডানের নাবাতীয় স্থান
খয়ের

**খয়ের** (বৈজ্ঞানিক নামঃ *Acacia catechu*) একটি কণ্টকময় পর্ণমোচী উদ্ভিদ, যার উচ্চতা প্রায় ১৫ মিটার পর্যন্ত হয়। ইংরেজি ভাষায় এই গাছ Catechu, Cachou বা Black Cutch নামেও পরিচিত। এশিয়ার নানা দেশ, যেমন চীন, ভারত এবং ভারত মহাসাগরের নানাদেশে, পাকিস্তান, বাংলাদেশ, থাইল্যান্ড, মায়ানমার প্রভৃতি দেশে এই গাছের ফলন হয়। ভারতীয় উপমহাদেশে, এই গাছের সারিকাঠ সংগ্রহ করে ছোট ছোট বর্গাকারে খণ্ড করে ১২ ঘণ্টা ধরে মাটির পাত্রে জলে সিদ্ধ করা হয়। এর পর নিষ্কাশন করে ছাঁচে ঢেলে দেওয়া হয়। এতে বিভিন্ন আকারের খয়ের পাওয়া যায়। পান-এর অন্যতম প্রধান উপাদান হিসাবে ব্যবহার করা হয়। অন্য মশলা দেওয়ার আগে, পান পাতায় চুন বা খয়ের মাখানো হয়ে থাকে।

## ব্যবহার
### খাদ্য
এই গাছের বীজ প্রোটিন সমৃদ্ধ। পানের সাথে খাওয়া হয়।

### পশুখাদ্য
এ গাছের ডাল অনেকসময় ছাগল বা গবাদি পশুর খাদ্য হিসাবে ব্যবহার হয়।

### ভেষজ
গলার ঘা সারাতে বা ডায়োরিয়া রোগের ওষুধ হিসাবে এই গাছের কাঠের নিষ্কাষিত পদার্থ ব্যবহার হয়।

### কাঠ
এই গাছের কাঠ জ্বালানি হিসাবে অথবা আসবাবপত্র নির্মাণের কাজে ব্যবহার করা হয়। এর কাঠের ঘনত্ব (wood density) প্রতি ঘনমিটারে প্রায় ০.৮৮ গ্রাম।

### অন্যান্য
এই গাছের গুঁড়ির কেন্দ্রীয় অংশের কাঠ (heartwood) থেকে যে ট্যানিন নিষ্কাশন করা হয়, তার ব্যবহার হয় বস্ত্রাদির রং হিসাবে (dye), চামড়া পাকানোর কাজে (tanning), মাছ ধরার জালের সংরক্ষক (preservative) হিসাবে, ওষুধ তৈরির কাজে এবং খনিজ তেল ড্রিলিং-এর কাজে তেলের সান্দ্রতা (viscosity) সংরক্ষণে।

## চাষ
জলে ভেজানো বীজ ছড়িয়ে এই গাছের চাষ করা হয়। প্রায় ছ'মাস ধরে নার্সারিতে রাখার পর এই বীজ চাষের মাঠে বপন করা হয়।

## আরও দেখুন
* সুপারি

## তথ্যসূত্র

## বহিঃসংযোগ
* সমগোত্রীয় উদ্ভিদঃ Acacia catechu var. sundra (L.f.) Willd.

## গ্যালারী

Image:Khair (Acacia catechu) flowers at Hyderabad, AP W IMG 7261.jpg|হায়দ্রাবাদ শহরে তোলা ফুলের ছবি
Image:Khair (Acacia catechu) leaves & fruits at Hyderabad, AP W IMG 7263.jpg|হায়দ্রাবাদে তোলা পাতা ও ফুলের ছবি
Image:Khair (Acacia catechu) leaves & flowers at Hyderabad, AP W IMG 7262.jpg|হায়দ্রাবাদে তোলা পাতা ও ফলের ছবি
Image:Khair (Acacia catechu) trunk at Hyderabad, AP W IMG 7264.jpg|হায়দ্রাবাদে তোলা গুঁড়ির ছবি


বিষয়শ্রেণী:ঔষধি উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:একাসিয়া
বিষয়শ্রেণী:নেপালের উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:মিয়ানমারের উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:উদ্ভিজ্জ রঞ্জক
ওয়াদি

থাম্ব|উত্তর পূর্ব মিশরে অবস্থিত ওয়াদি
**ওয়াদি** (আরবি: وادي) আরবি শব্দ যা উপত্যকা বুঝাতে ব্যবহৃত হয়। মরু অঞ্চলে হঠাৎ বৃষ্টিপাতের ফলে সাময়িক জলধারার সৃষ্টি হয়। এই জলধারার সাথে বালি, কাঁকর, কাদা প্রভৃতি কর্দমধারা রূপে প্রবাহিত হয়; কিন্তু খুব দ্রুত এই কর্দমধারার প্রবাহ বন্ধ হয়ে যায় ও নদীখাত শুষ্ক অবস্থায় পড়ে থাকে । মরু অঞ্চলে অবস্থিত এরকম শুষ্ক নদীখাতগুলি ওয়াদি নামে পরিচিত । উদাঃ আরবে ‘রাব-আল-খালি’ মরুভূমিতে ওয়াদি দেখা যায় ।

## উৎপত্তি
সাধারনত পর্যাপ্ত বৃষ্টিপাতের অভাবে মরুভূমিগুলি সৃষ্টি হলেও মরু অঞ্চলগুলি কিন্তু একেবারেই বৃষ্টিহীন নয় । মাঝে মাঝেই মরু অঞ্চলে সামান্য বৃষ্টিপাত হয় (বাৎসরিক গড় বৃষ্টিপাত ২৫-৪৮ সেন্টিমিটার) । কিন্তু সেই বৃষ্টিপাত পরিমাণে সামান্য হলেও তা স্বল্প সময়ের মধ্যে আকস্মিক ও মুষলধারে ঘটে । এর ফলে ঐ অঞ্চলে বেশকিছু বেগবান ও ক্ষণস্থায়ী জলধারার সৃষ্টি হয় । এই জলধারা ভূমির ঢাল অনুসারে প্রবাহিত হয়ে বালি, পলি, কাঁকর, সূক্ষ্ম শিলাচূর্ণ প্রভৃতি মিশে একটি কর্দম ধারা রূপে প্রবল বেগে নিচে নেমে আসে । কিন্তু প্রবাহপথে জলের দ্রুত অধঃগমন ও অধিক পরিমাণে বাস্পীভবনের কারণে নদীখাতটি তাড়াতাড়ি শুকিয়ে গিয়ে ওয়াদি সৃষ্টি হয় ।

বৈশিষ্ট্যঃ ওয়াদি – র বৈশিষ্ট্যগুলি হলো নিম্নরূপ –
* (ক) এটি স্বল্প দৈর্ঘ্যবিশিষ্ট হয় ।
* (খ) বছরের অধিকাংশ সময় এটি শুষ্ক অবস্থায় পড়ে থাকে ।
* (গ) বালি, পলি, কাঁকর ও বিভিন্ন আকৃতির শিলাচূর্ণ দ্বারা এর তলদেশ ভরাট থাকে ।

## গ্যালারি

File:Wadi Bani Khalid East RB.jpg|ওয়াদি বানি খালিদ আশ-শারকিয়াহ অঞ্চলের উত্তর গভর্নরেটে, ওমান, আরব উপদ্বীপ
File:NachalParan1.jpg|ইসরায়েলের নেগেভের নাহাল পারানে ওয়াদি
File:Oued Tissint.jpg|Oued Tissint, মরক্কো, উত্তর আফ্রিকা
File:Dry riverbed and basalt columns (Namibia).jpg|দক্ষিণ আফ্রিকার নামিবিয়ায় কলামার ব্যাসল্টের মধ্য দিয়ে শুকনো ফ্লুভিয়াল চ্যানেল কাটছে
File:Al Bithnah Fort viewed from the Wadi Ham.jpg|সংযুক্ত আরব আমিরাতের ওয়াদি হামের আল বিথনাহ দুর্গ।
File:Wadi Shawka looking North.jpg|সংযুক্ত আরব আমিরাতে ওয়াদি শওকাহ।


## তথ্যসূত্র

## বহিঃসংযোগ

* IHP REGIONAL WADI HYDROLOGY NETWORK, International Hydrological Programme, UNESCO.

বিষয়শ্রেণী:উপত্যকা
বিষয়শ্রেণী:নদীজ ভূমিরূপ
বিষয়শ্রেণী:আরবি শব্দ ও বাক্যাংশ
সিমবিয়ান

**সিমবিয়ান** মোবাইল ফোনের জন্য তৈরি একটি অপারেটিং সিস্টেম। লাইব্রেরি, ইউজার ইসটারফেস, ফ্রেমওয়ার্ক ইত্যাদি সহ এর যাবতীয় টুলস সিমবিয়ান লিমিটেড এর ডেভেলপ করা। এটি এআরএম প্রসেসরে উপযুক্ত। ২০১০ সাল পর্যন্ত সিমবিয়ান ছিল সবচেয়ে জনপ্রিয় মোবাইল অপারেটিং সিস্টেম।২০১০ সালে অ্যান্ড্রয়েড বের হওয়ার পর এটি ধীরে ধীরে জনপ্রিয়তা হারিয়ে ফেলে।
২০১০ সালে এস ৬০ প্লাটফরমের দ্বারা মুক্তি পাওয়া সিমবিয়ানের সর্বশেষ সংস্করণ সিমবিয়ান ৩ সর্বপ্রথম ব্যবহৃত হয় নোকিয়া এন ৮ এ। ২০১১ সালের মে মাসে সিমবিয়ান অ্যানা মুক্তি পায়।এরপর ১১ ফেব্রুয়ারি,২০১১ সালে নোকিয়া মাইক্রোসফট এর সাথে উইন্ডোজ ফোন বাজারে আনার পরিকল্পনা করে। তারপর ২২ জুন,২০১১ সালে নোকিয়া অফিসিয়ালি সিমবিয়ান ফোন উৎপাদন বন্ধ করে। নোকিয়ার সর্বশেষ সিমবিয়ান স্মার্টফোন হলো নোকিয়া ৮০৮ পিউরভিউ।

## তথ্যসূত্র

## বহিঃসংযোগ
* Symbian foundation blog (which the homepage redirects to)
* Symbian  on Ohloh
* 
* Qt developer website
* Symbian C++ developer website

বিষয়শ্রেণী:সফটওয়্যার
বিষয়শ্রেণী:সিমবিয়ান ওএস
বিষয়শ্রেণী:মোবাইল অপারেটিং সিস্টেম
বিষয়শ্রেণী:স্মার্টফোন
বিষয়শ্রেণী:বন্ধ হওয়া সফটওয়্যার
বিষয়শ্রেণী:এআরএম অপারেটিং সিস্টেম
বিষয়শ্রেণী:সফটওয়্যারের ইতিহাস
সিরিজ ৪০

**সিরিজ ৪০** (সংক্ষিপ্ত রূপ **এস৪০**) হল একটি সফটওয়্যার প্ল্যাটফর্ম এবং ব্যবহারকারী ইন্টারফেস (ইউআই) অ্যাপ্লিকেশন সফটওয়্যার যা নকিয়ার বিস্তৃত পরিসরের মধ্য-স্তর বৈশিষ্ট্য ফোন, এটি বিলাসবহুল ফোনের ভেরতু লাইন। এটি একটি বিশ্বের সবচেয়ে ব্যাপকভাবে ব্যবহৃত মোবাইল ফোন প্লাটফর্ম এবং কয়েক'শ মিলিয়ন ডিভাইসের অন্তর্ভুক্ত ছিল। ২৫শে জানুয়ারি, ২০১২ সালে নকিয়া কোম্পানি ১.৫ বিলিয়ন সিরিজ ৪০ ডিভাইসের বিক্রি হয়েছে বলে ঘোষণা করে। সিরিজ ৪০ ডিভাইসগুলো সহজেই ব্যবহারযোগ্য এবং দীর্ঘ ব্যাটারি লাইফের জন্য জনপ্রিয়। এটি শিক্ষার্থী ও সাধারণ ব্যবহারকারীদের জন্য কস্ট-এফেক্টিভ যোগাযোগের সমাধান প্রদান করে।

## আরও দেখুন
* নকিয়া আশা প্ল্যাটফর্ম
* উইন্ডোজ ফোন
* সিমবিয়ান

## তথ্যসূত্র

বিষয়শ্রেণী:১৯৯৯-এর সফটওয়্যার
বিষয়শ্রেণী:মোবাইল সফটওয়্যার
বিষয়শ্রেণী:এমবেডেড অপারেটিং সিস্টেম
বিষয়শ্রেণী:মোবাইল অপারেটিং সিস্টেম
বিষয়শ্রেণী:সিরিজ ৪০
মেল ব্ল্যাংক

**মেলভিন জোরোম ব্ল্যাংক** (৩০ মে, ১৯০৮ – ১০ জুলাই ১৯৮৯) যিনি মেল ব্ল্যাংক নামে পরিচিত জনপ্রিয় মার্কিন কন্ঠ শিল্পিও কৌতুকঅভিনেতা। দীর্ঘ ৬০ বছর তিনি আমেরিকান বেতারও টেলিভিশনে কাজ করেছেন। ওয়ার্নার ব্রাদারসের কার্টুন চরিত্রের কন্ঠ দেয়ার মাধ্যমে তিনি সবচেয়ে বেশি জনপ্রিয়তা লাভ করেন। বাগস বানি, ড্যাফি ডাক, পর্কি পিগ, স্যাম, সিলভেস্টার, ফগহর্ন লেগহর্ন, কয়োটি, সেসিল, পিপি, এলমার, সহ শতাধিক কার্টুন চরিত্রের ভয়েস/কন্ঠ তিনি দিয়েছেন। তাকে 'ম্যান অব থাউজ্যান্ড ভয়েস' বা  হাজার কন্ঠি মানুষ বলে ডাকা হয়।

বিষয়শ্রেণী:১৯০৮-এ জন্ম
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন অভিনেতা
বিষয়শ্রেণী:১৯৮৯-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন বেতার অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:লিথুয়ানীয় ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন ইহুদি অভিনেতা
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:ক্যাপিটল রেকর্ডসের শিল্পী
বিষয়শ্রেণী:অরেগনের ইহুদি
বিষয়শ্রেণী:ক্যালিফোর্নিয়ার ইহুদি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:হলিউড ফরএভার সমাধিস্থলে সমাধিস্থ
আইফেল পর্বতমালা

**আইফেল পর্বতমালা** () পশ্চিম জার্মানির রাইনলান্ড-প্‌ফাল্‌ৎস রাজ্যের উত্তর-পশ্চিমাংশে অবস্থিত একটি মালভূমি বা নিম্ন উচ্চতার পর্বতমালা। এর দক্ষিণ-পূর্ব সীমানায় মোজেল নদী, উত্তর-পূর্বে রাইন নদীর গিরিখাত, উত্তরে হোএস ফেন পাহাড়গুলি এবং পশ্চিমে বেলজিয়াম ও লুক্সেমবুর্গের আর্দেন পর্বতমালা। আইফেল মালভূমিটি একটি পরিত্যক্ত, জলাভূমিতে ভরা মালভূমি এলাকা। এখানে অনেক মৃত আগ্নেয়গিরির চূড়া ও জ্বালামুখ দেখতে পাওয়া যায়। হোএ আখ্‌ট নামক জায়গাটি এর সর্বোচ্চ বিন্দু, সমুদ্র সমতল থেকে যার উচ্চতা ৭৪৬ মিটার। এখানে লোহা ও সীসার আকরিক ছিল, কিন্তু ১৯শ শতকের মধ্যেই এগুলি নিঃশেষ হয়ে যায়।

আইফেলের উত্তরের পাহাড়গুলি আরগেবির্গে নামে পরিচিত। এগুলি আর নদীর উত্তরে আরভাইলার জেলাতে অবস্থিত। আর নদীর দক্ষিণে অবস্থিত পাহাড়গুলি হোএ আইফেল নামে পরিচিত; এখানেই হোএ আখ্‌ট নামের সর্বোচ্চ পাহাড়টি অবস্থিত। পশ্চিমে বেলজিয়ামের সাথে সীমান্তে পাহাড়গুলি শ্নাইফেল নামে পরিচিত; এগুলি প্রায় ৭০০ মিটার পর্যন্ত উঠে গেছে। দক্ষিণের পাহাড়গুলির উচ্চতা কম; এগুলির মধ্য দিয়ে অনেকগুলি নদী উত্তর-দক্ষিণ বরাবর চলে গেছে এবং মোজেল নদীতে পড়েছে। এদের মধ্যে কুল নদী বৃহত্তম; কুল নদীর দুই পাশের পাহাড়গুলিকে কুলভাল্ড বলে। এরও দক্ষিণে মোজেল নদীর উত্তর তীরে ফোরাইফেল নামের পাহাড়শ্রেণীর মাধ্যমে আইফেল পর্বতমালার সমাপ্তি ঘটেছে।

২০০৪ সাল থেকে আইফেল পর্বতমালার প্রায় ১১০ বর্গকিমি এলাকা আইফেল জাতীয় উদ্যান আকারে সংরক্ষণ করা হয়েছে। আইফেল অঞ্চলে ফর্মুলা ওয়ান রেসিঙের একটি প্রতিযোগিতা নুরবুর্গরিং প্রতি বছর অনুষ্ঠিত হয়। আইফেল পর্বতমালার ভেতর দিয়ে রোমানেরা কোলন শহরে পানি সরবরাহের জন্য একটি দীর্ঘ পানিবাহী নালা তৈরি করেছিল, যা বর্তমানে প্রত্নতাত্ত্বিকদের জন্য একটি উল্লেখযোগ্য বিষয়।

## গ্যালারি

চিত্র:Eifel lage u ausdehnung v3.png|জার্মানির মানচিত্রে আইফেল পর্বতমালার অবস্থান ও বিস্তার
চিত্র:Booser Doppelmaar.jpg|আইফেল পর্বতমালার দৃশ্য
চিত্র:Laacher See vom Lydiaturm in Daemmerung.jpg|ভুলকান আইফেলের একটি হ্রদ
চিত্র:Maria Laach Lake.JPG|লাখার জে, ভালকান আইফেলের একটি হ্রদ
চিত্র:Eifel Kylltal Speicher.jpg|আইফেলের দৃশ্যাবলি
চিত্র:Eifel snow.JPG|শীতকালে আইফেল প্রায়ই বরফাবৃত থাকে


## তথ্যসূত্র

## বহিঃসংযোগ
* Historical Background: The Eifel District
* Pictures from Hinterhausen near Gerolstein

বিষয়শ্রেণী:জার্মানির মালভূমি
বিষয়শ্রেণী:জার্মানির পর্বতমালা
ড্যামিয়ান মার্লে

**ড্যামিয়ান মার্লে**
ড্যামিয়ান রবার্ট নেস্টা "জুনিয়র গংগ" মার্লে (জন্ম ২১, জুলাই, ১৯৭৮), ৩ বার গ্র্যামি জয়ী রেগে আর্টিস্ট, মানবাধিকার কর্ম ও প্রয়াত রেগে লিজেন্ড বব মার্লের কনিশ্ঠ সন্তান।বাবার মৃত্যুর সময় তার বয়স ছিল ২বছর। ড্যামিয়ান তার মার্লে ও সিন্ডি ব্রেকস্পিয়ারের, মিষওয়ার্লড ১৯৭৬,এর ১মাত্র সন্তান। ড্যামিয়ানের ডাকনাম জুনিয়র গংগ তার বাবা টাফ গংগ থেকে নেয়া। ১৩ বছর বয়স থেকে সে সঙ্গিত পরিবেশন করছে।

## এলবামসমূহ

## পরিবেশনা

সংযোগ Damian Marley

বিষয়শ্রেণী:সুপারহেভির সদস্য
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
ওয়াইক্লেফ জঁ

**ওয়াইক্লেফ জঁ** () (জন্ম ১৭ই অক্টোবর, ১৯৭২) একজন হাইতীয়-মার্কিনী সঙ্গীতশিল্পী ও সঙ্গীত পরিচালক। তিনি হিপহপ ত্রয়ী "দ্য ফুজিস"-এর প্রাক্তন সদস্য। ওয়াইক্লেফের ৩ কোটিরও বেশি অ্যালবাম বিক্রি হয়েছে; তিনি একজন মাল্টি-প্লাটিনাম শিল্পী।

## তথ্যসূত্র

## বহিঃসংযোগ

* Official website
* Official justRHYMES.com profile
* Yéle Haiti Foundation
* Sak Pasé Records (a record label founded by Wyclef)
* Wyclef: Leading The Revolution by Han O'Connor (Allhiphop.com) 

বিষয়শ্রেণী:হাইতীয় মার্কিনী
বিষয়শ্রেণী:মার্কিন র‍্যাপার
বিষয়শ্রেণী:মার্কিন সঙ্গীতশিল্পী
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:পপ র‍্যাপার
বিষয়শ্রেণী:বার্কলি কলেজ অব মিউজিকের প্রাক্তন শিক্ষার্থী
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:১৯৬৯-এ জন্ম
বিষয়শ্রেণী:হিপ হপ সঙ্গীতশিল্পী
বিষয়শ্রেণী:পপ গায়ক
বিষয়শ্রেণী:সমসাময়িক আরঅ্যান্ডবি শিল্পী
উনিশে এপ্রিল (চলচ্চিত্র)

***উনিশে এপ্রিল*** (ইংরেজি ভাষায়: 19th April) ঋতুপর্ণ ঘোষ পরিচালিত বাংলা চলচ্চিত্র যা ১৯৯৪ সালে মুক্তি পায়। এটি পরিচালকের হাতে দ্বিতীয় চলচ্চিত্র। এ ছবিতে মা এবং কন্যার মধ্যকার একটি সংবেদনশীল সম্পর্ক চিত্রায়িত হয়েছে। ছবিটি কোনো ধরনের আউটডোর শ্যুটিং দৃশ্য, নাচ-গানের দৃশ্য না থাকার পরেও এটি বক্স অফিস হিট করে।

## চরিত্রসমূহ
* অপর্ণা সেন - সরোজিনী গুপ্ত (বাবলি)
* দেবশ্রী রায় - ডা. অদিতি সেন (মিঠু)
* প্রসেনজিৎ চট্টোপাধ্যায় - সুদীপ, অদিতির প্রেমিক
* দীপঙ্কর দে - সোমনাথ

## পুরস্কার
**ভারতের জাতীয় চলচ্চিত্র পুরস্কার ১৯৯৫**
* গোল্ডেন লোটাস তথা সেরা চলচ্চিত্র - ঋতুপর্ণ ঘোষ
* সেরা অভিনেত্রী - দেবশ্রী রায়

## তথ্যসূত্র

## বহিঃসংযোগ
* 

বিষয়শ্রেণী:১৯৯৪-এর চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ঋতুপর্ণ ঘোষ পরিচালিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:ভারতীয় নাট্য চলচ্চিত্র
উত্তর আফ্রিকা

**উত্তর আফ্রিকা** () আফ্রিকা মহাদেশের উত্তরতম অঞ্চল। এটি সাহারা মরুভূমির মাধ্যমে সাহারা-নিম্ন আফ্রিকা হতে আলাদা। ভূ-রাজনৈতিক দৃষ্টিকোণ থেকে গৃহীত জাতিসংঘের সংজ্ঞানুযায়ী নিচের সাতটি দেশ ও অঞ্চল উত্তর আফ্রিকা গঠন করেছে:

* আলজেরিয়া
* তিউনিসিয়া
* মরক্কো
* মিশর
* লিবিয়া
* সুদান
 পশ্চিম সাহারা একটি বিতর্কিত অঞ্চল। এটি মূলত মরক্কোর অধীনে অবস্থিত হলেও একটি গোষ্ঠী অঞ্চলটির স্বাধীনতার জন্য লড়াই করে যাচ্ছে।

মরক্কোর ভূমধ্যসাগরীয় তীরে কিছু স্পেনীয় শহর তথা ছিটমহল আছে। এগুলি "প্লাসাস দে সোবেরানা" নামে পরিচিত। অনেক সময় মোরিতানিয়াকেও উত্তর আফ্রিকার অন্তর্ভুক্ত করা হয়।

মাগরেব অঞ্চলটি আলজেরিয়া, মরক্কো, তিউনিসিয়া এবং লিবিয়া নিয়ে গঠিত। অনেক সময় উত্তর আফ্রিকার দেশগুলিকে মধ্যপ্রাচ্যের অংশ হিসেবে গণ্য করা হয়। মিশরের সিনাই উপদ্বীপ এশিয়া মহাদেশে পড়েছে বলে মিশরকে একটি আন্তঃমহাদেশীয় রাষ্ট্র হিসেবে গণ্য করা হয়।

## তথ্যসূত্র


বিষয়শ্রেণী:আফ্রিকার অঞ্চল
বিষয়শ্রেণী:উত্তর আফ্রিকার ভূগোল
হর্ষবর্ধন (দ্ব্যর্থতা নিরসন)

**হর্ষবর্ধন** বলতে নিচের যেকোনটি বোঝাতে পারে:

* হর্ষবর্ধন (সম্রাট) - ৭ম শতকে ভারতবর্ষের সম্রাট
* হর্ষবর্ধন (চরিত্র) - শিবরাম চক্রবর্তীর রচনাবলির একটি হাস্যরসপূর্ণ চরিত্র।

বিষয়শ্রেণী:হিন্দুদের প্রদত্ত নাম
বিষয়শ্রেণী:ভারতীয় প্রদত্ত নাম
হর্ষবর্ধন-গোবর্ধন (চরিত্র)

thumb|150px|পূর্ণেন্দু পত্রীর আঁকা ''দিগ্বিজয়ী হর্ষবর্ধন'' বইয়ের প্রচ্ছদ
***হর্ষবর্ধন-গোবর্ধন*** বাংলা সাহিত্যের হাস্যরসপূর্ণ কাল্পনিক দ্বৈতচরিত্রের নাম, যার স্রষ্টা শিবরাম চক্রবর্তী। হর্ষবর্ধন, তার ছোট ভাই গোবর্ধন, তার স্ত্রী, এবং লেখক শিবরাম নিজে বেশ কিছু বিদ্রূপাত্মক ছোটগল্পের বিষয়বস্তু। তীক্ষ্ণ বুদ্ধি, শব্দের খেলা এবং ভালমানুষি আচরণ এই চরিত্রগুলির মূল বৈশিষ্ট্য। হর্ষবর্ধন ও গোবর্ধন আসাম থেকে কলকাতায় আসার পর প্রথমে ১৩/১২ রসা রোড, ভবানীপুরে তাঁদের অস্থায়ী আস্তানা হলেও পরে তাঁরা উঠে আসেন চেতলায়, সেখানেই কাঠ চেরাই আর আসবাব বানানোর কারখানা খুলে বসেন। আরও পরে অবশ্যি নৈহাটিতেও একটি নতুন কারখানা খোলা হয়, সেখানকার দায়িত্ব প্রধানত ছোটভাই গোবর্ধনের ওপরই ন্যস্ত থাকে।। দৈনন্দিন বিভিন্ন ব্যাপারে নিজের অজ্ঞতা ঢাকার জন্য হর্ষবর্ধন তার ছোট ভাই ও স্ত্রীর কাছে বিভিন্ন আজগুবি ব্যাখ্যা দিতে ভালবাসেন। ব্যবসায় প্রচুর টাকা কামানোর পরে তাদের নেশা হল খরচ করা। এবং সেই নেশার বশে দুই ভাই অদ্ভুত অদ্ভুত কান্ডকারখানা করেন।

## তথ্যসূত্র

বিষয়শ্রেণী:কল্পকাহিনীর চরিত্র
বিষয়শ্রেণী:কাল্পনিক বাঙালি ব্যক্তি
বিষয়শ্রেণী:সাহিত্যে পুরুষ চরিত্র
বিষয়শ্রেণী:কাল্পনিক ভারতীয় ব্যক্তি
থেনোবিয়া কামপ্রুবি আইমার

**থেনোবিয়া কামপ্রুবি আইমার** (স্পেনীয় ভাষায়: Zenobia Camprubí Aymar) (৩১শে আগস্ট, ১৮৮৭ – ২৫শে অক্টোবর, ১৯৫৬) একজন স্পেনীয় লেখিকা ও কবি ছিলেন। তিনি রবীন্দ্রনাথ ঠাকুরের কবিতা স্পেনীয় ভাষাতে অনুবাদ করার জন্য খ্যাতিলাভ করেন।

থেনোবিয়া স্পেনের বার্থেলোনা প্রদেশের মালগ্রাত দে মার শহরে পুয়ের্তো রিকান মা এবং কাতালান বাবার ঘরে জন্ম নেন। পরবর্তীতে তিনি পড়াশোনার জন্য মার্কিন যুক্তরাষ্ট্রের কলাম্বিয়া বিশ্ববিদ্যালয়ে চলে যান। স্পেনের গৃহযুদ্ধের সময় ১৯৩৬ থেকে ১৯৩৯ সাল পর্যন্ত তিনি কিউবা তথা কুবাতে ছিলেন। সেসময় তিনি *দিয়ারিও* নামের দিনপঞ্জি রচনা করেন। শেষ পর্যন্ত তিনি মার্কিন যুক্তরাষ্ট্রের ম্যারিল্যান্ড বিশ্ববিদ্যালয়ের একজন অধ্যাপক হন। তিনি নোবেল বিজয়ী স্পেনীয় সাহিত্যিক হুয়ান রামোন হিমেনেথকে ১৯১৬ সালে বিয়ে করেন। হিমেনেথ ১৯৫৬ সালে সাহিত্যে নোবেল পুরস্কার লাভের মাত্র দুই দিন পরে জরায়ুর ক্যান্সারে তিনি মারা যান।

## বহিঃসংযোগ
*  Camprubí Aynar , Zenobia 
*  Biografía de Zenobia Camprubí Aymar 

বিষয়শ্রেণী:১৮৮৭-এ জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:ডিম্বাশয়ের ক্যান্সারে মৃত্যু
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২০শ শতাব্দীর অনুবাদক
বিষয়শ্রেণী:রবীন্দ্রনাথ ঠাকুরের অনুবাদক
দে'জ পাবলিশিং

thumb|কলকাতা পুস্তকমেলায় (২০০৯) দে'জ পাবলিশিং-এর স্টল
**দে’জ পাবলিশিং** একটি বিশিষ্ট কলকাতা-ভিত্তিক বাংলা গ্রন্থ প্রকাশন সংস্থা। এটি ভারতের পাঁচটি বৃহত্তম বাংলা গ্রন্থ প্রকাশনার একটি। দে’জ পাবলিশিং-এর কর্ণধার সুধাংশুরঞ্জন দে, যিনি কলকাতা পুস্তকমেলার মাঠ নিয়ামকের দায়িত্বে রয়েছেন। এই প্রকাশন সংস্থা শংকর, সুনীল গঙ্গোপাধ্যায়, শীর্ষেন্দু মুখোপাধ্যায়, নারায়ণ সান্যাল, বুদ্ধদেব গুহ, প্রতিভা বসু, সৈয়দ মুস্তাফা সিরাজ প্রমুখ বিশিষ্ট লেখকদের গ্রন্থ প্রকাশ করে থাকেন। মহাশ্বেতা দেবীর রচনাবলিও এই প্রকাশনার উদ্যোগে প্রকাশিত। দে’জ পাবলিশিং প্রকাশিত একাধিক বই সাহিত্য অকাদেমী পুরস্কার, আনন্দ পুরস্কার, রবীন্দ্র পুরস্কার ইত্যাদি সম্মানজনক পুরস্কারে সম্মানিত হয়েছে। আধুনিক লেখকদের পাশাপাশি রবীন্দ্রনাথ ঠাকুর, শরৎচন্দ্র চট্টোপাধ্যায়, বঙ্কিমচন্দ্র চট্টোপাধ্যায়, স্বর্ণকুমারী দেবী প্রমুখ ধ্রুপদী লেখকের গ্রন্থাবলিও দে’জ পাবলিশিং প্রকাশ করে। বর্তমানে সুপ্রতিষ্ঠিত বহু লেখকের প্রথম বই প্রকাশ করেছিল এই সংস্থাই। শতাধিক বেস্টসেলার বইয়ের প্রকাশক দে’জ পাবলিশিং প্রতি বছর ১৫০টি নতুন বই প্রকাশ করে থাকে। কলকাতার কলেজ স্ট্রিটে ১৫, বঙ্কিম চাটুজ্যে স্ট্রিটস্থ ভবনে এই সংস্থার প্রধান কার্যালয়।

বিষয়শ্রেণী:কলকাতার গণমাধ্যম
বিষয়শ্রেণী:পশ্চিমবঙ্গের প্রকাশন সংস্থা
ভিয়েতনামের অর্থনীতি

চীনা ও ভিয়েতনামীয় রাজতন্ত্রের সময় ভিয়েতনামের সমাজ ছিল কৃষিভিত্তিক। ধান ছিল এর প্রধান উৎপন্ন কৃষিদ্রব্য। ফরাসি ঔপনিবেশিক শাসনের সময় কৃষির আধিপত্য বজায় থাকলেও সাধারণ চাষাবাদের চেয়ে কৃষিদ্রব্য রপ্তানির উপর জোর দেওয়া হয়। ফলে ধানের পাশাপাশি কফি, চা, রবার এবং অন্যান্য ক্রান্তীয় শস্য উৎপাদন শুরু হয়। বড় শহরগুলিতে ক্ষুদ্র শিল্প ও বাণিজ্য খাতের বিকাশ ঘটে কিন্তু ফ্রান্সের সাথে প্রতিযোগিতার সৃষ্টি হবে বলে ফরাসি ঔপনিবেশিক শাসকেরা এগুলিকে তেমন উৎসাহিত করেননি।

১৯৫৪ সালের দেশ বিভাগের পর উত্তর ও দক্ষিণ ভিয়েতনামের সরকার নিজ নিজ অর্থনীতি বিকাশে আলাদাভাবে মনোযোগ দেয়। তারা পৃথক অর্থনৈতিক সম্পদের উপর ভিত্তি করে পৃথক অর্থনৈতিক ব্যবস্থা ও বাণিজ্য অংশীদার নিয়ে যাত্রা শুরু করে। উত্তর ভিয়েতনামে অত্যন্ত কেন্দ্রীভূত ও পরিকল্পিত অর্থনীতি বিরাজমান ছিল। অন্যদিকে দক্ষিণ ভিয়েতনামে মুক্ত বাজার অর্থনীতিকে উৎসাহ দেওয়া হয়। ১৯৭৬ সালে দুই ভিয়েতনাম একত্রিত হবার পর উত্তর ভিয়েতনাম ধীরে ধীরে তার পরিকল্পিত অর্থনৈতিক ব্যবস্থা গোটা ভিয়েতনামের উপর প্রয়োগ করে। ১৯৮৬ সালে অবশ্য সরকার একটি সংস্কার প্রকল্প হাতে নেয়, যার ফলে দেশটি একটি মিশ্র অর্থনৈতিক ব্যবস্থায় রূপান্তরিত হয়। এর ফলশ্রুতিতে ভিয়েতনামে দ্রুত অর্থনৈতিক প্রবৃদ্ধি ঘটতে শুরু করে। ১৯৯০-এর দশকে ভিয়েতনামের বার্ষিক অর্থনৈতিক প্রবৃদ্ধি গড়ে ৭% হারে বৃদ্ধি পায়। অব্যাহত প্রবৃদ্ধির ফলে ২০০৮ সাল নাগাদ ভিয়েতনামের স্থূল অভ্যন্তরীণ উৎপাদন দাঁড়ায় ৭০ বিলিয়ন ডলার। মাথাপিছু আয় ৩৫০০ ডলারের মত। সেবাখাত (৩৮%) ও শিল্পখাত (৪২%) প্রধান দুই অর্থনৈতিক খাত। তবে দেশের প্রায় ৫৭% শ্রমিক এখনও কৃষিজীবী।

## তথ্যসূত্র


বিষয়শ্রেণী:দেশ অনুযায়ী অর্থনীতি
বিষয়শ্রেণী:ভিয়েতনাম
বিষয়শ্রেণী:এশিয়ার অর্থনীতি
বিষয়শ্রেণী:বিশ্ব বাণিজ্য সংস্থার সদস্যদের অর্থনীতি
পোখরান-২

**পোখরান-২** বলতে ভারতের পোখরানে ১৯৯৮ সালের ১১ মে তিনটি ও ১৩ মে দুইটিসহ মোট পাঁচটি পারমাণবিক পরীক্ষার বিস্ফোরণকে বোঝায়। এই পরীক্ষা করা হয়েছিল যখন ভারতীয় জনতা পার্টি (বিজেপি)র সরকার ছিল ও প্রধানমন্ত্রী হিসেবে অটল বিহারী বাজপেয়ী ছিলেন। এর আগে মে ১৮, ১৯৭৪ সালে পোখরানে ভারতের মধ্যে প্রথম পারমাণবিক অস্ত্র পরীক্ষা বিস্ফোরণকে স্মাইলিং বুদ্ধ নামে অভিহিত করা হয়। সেই পারমাণবিক পরীক্ষাটি ছিল জাতিসংঘ নিরাপত্তা পরিষদের স্থায়ী পাঁচ সদস্যবৃন্দের বাইরে একটি জাতির দ্বারা এবং কোন বিদেশী সাহায্য এবং সহায়তা ছাড়া প্রথম পারমাণবিক অস্ত্র পরীক্ষা।

## তথ্যসূত্র

## বহিঃসংযোগ
* Nuclear Weapons Archive: Operation Shakti
* 'India aborted nuclear bomb plans in 1994'

বিষয়শ্রেণী:ভারতের পারমাণবিক পরীক্ষা
বিষয়শ্রেণী:১৯৯৮-এ ভারত
বিষয়শ্রেণী:ভারতের রাজনৈতিক ইতিহাস
বিষয়শ্রেণী:ভারতের রাজনীতি
.ইন

**.ইন** (**.in**) হল ভারতের জন্য ইন্টারনেট দেশ কোড টপ লেভেল ডোমেইন (সিসিটিএলডি)। ইনরেজিস্ট্রি .ইন-এর নিবন্ধন ও ব্যবস্থাপনা নিয়ন্ত্রণ করে। মার্চ ২০১০ সালের হিসাবে, ৬১০,০০০ ডোমেইন নাম পর্যন্ত বৃদ্ধি পেয়েছে, যার নিবন্ধনের ৬০% ভারত থেকে হয়েছে এবং বাকি ৪০% বিদেশ থেকে হয়েছে। অক্টোবর ২০১১ সালের হিসেবে, নিবন্ধনের সংখ্যা ১ মিলিয়ন ডোমেইন নাম ছাড়িয়ে যায়।

## অধীনস্থ উপডোমেইন
  ডোমেইনের জন্য মুক্ত নীতি  এর অধীনে সীমাহীন দ্বিতীয় স্তরের নিবন্ধনের অনুমতি দেয়। পূর্ববর্তী কাঠামোযুক্ত বিদ্যমান জোনের অধীনে সীমাহীন নিবন্ধনও অনুমোদিত:

*  (যে কারও জন্য উপলব্ধ; ভারতে সংস্থা, ব্যক্তি এবং সংস্থাগুলি দ্বারা ব্যবহৃত)
*  (ব্যাংক, নিবন্ধিত সংস্থাগুলি এবং ট্রেডমার্কের জন্য উদ্দিষ্ট)
*  (দোকান, অংশীদারিত্ব, যোগাযোগ অফিস, একক মালিকানা এর জন্য তৈরি)
*  (ইন্টারনেট পরিষেবা সরবরাহকারী এর উদ্দেশ্যে)
*  (অলাভজনক সংস্থা এর উদ্দেশ্যে)
*  (সাধারণ / বিবিধ ব্যবহারের জন্য উদ্দিষ্ট)
*  (ব্যক্তিদের জন্য উদ্দেশ্যে)
ভারতের নির্দিষ্ট কিছু প্রতিষ্ঠানের দ্বারা ব্যবহারের জন্য সংরক্ষিত অঞ্চল:

*  (পুরানো, শিক্ষামূলক এবং গবেষণা ইনস্টিটিউট জন্য)
*  (একাডেমিক প্রতিষ্ঠান)
*  (শিক্ষা প্রতিষ্ঠান)
*  (ভারতীয় গবেষণা প্রতিষ্ঠান)
*  (ভারত সরকার)
*  (ভারতীয় সামরিক সংস্থা)

 ডোমেইনটি ভারতের জাতীয় তথ্যবিজ্ঞান কেন্দ্রের জন্য সংরক্ষিত, তবে বেশিরভাগ ভারতীয় সরকারি সংস্থার ডোমেইন নাম  দিয়ে শেষ হয়।

ক্রমবর্ধমান বাজারের সুবিধার জন্য ২৯ অক্টোবর ২০২১-এ ইনরেজিস্ট্রি নিম্নলিখিত উপডোমেইনগুলি চালু করেছে:
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## আন্তর্জাতিককৃত ডোমেইন নাম ও কান্ট্রি কোড
ভারত তার ২২টি তফসিলি ভাষায় আন্তর্জাতিককৃত ডোমেইন নাম চালু করার পরিকল্পনা রয়েছে। , আইসিএএনএন নিম্নলিখিত ১৫টি আন্তর্জাতিককৃত ডোমেইন নামকে অনুমোদন দিয়েছে:
*  (দেবনাগরী), নিম্নলিখিত জোনের জন্য উপলব্ধ:
:
*  (বাংলা),  উপলব্ধ
*  (গুরুমুখী),  কেবল  উপলব্ধ
*  (গুজরাতি),  উপলব্ধ
*  (তামিল),  উপলব্ধ
*  (তেলুগু),  উপলব্ধ
*  (উর্দু)  কেবল  উপলব্ধ (মূলত ডান থেকে বাম অক্ষর ক্রম)

২০১৬ সালে আরও আটটি ডোমেইনের আবেদন গ্রহণ করা হয়েছে। যদিও ভারত সরকার .বাংলা ডোমেইনের জন্যও আবেদন করেছিল, ডোমেইনটিকে অপর আবেদক বাংলাদেশ টেলিকমিউনিকেশন্স কোম্পানি লিমিটেডকে (বিটিসিএল) দেওয়া হয়েছে।  এগুলি উপলব্ধ নয়:
*  (কন্নড়)
*  (অসমীয়া)
*  (কাশ্মীরি)
*  (মালয়ালম)
*  (ওড়িয়া)
*  (সংস্কৃত)
*  (সাঁওতালি)
*  (সিন্ধি)

## তথ্যসূত্র

## বহিঃসংযোগ
* IANA Whois information 
* .in whois information from the .IN Registry: India's Official .IN Domain Name Registry
* Policies from the INRegistry website
* List of Accredited registrars for .in

বিষয়শ্রেণী:ভারতে তথ্য প্রযুক্তি
বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ভারতে ইন্টারনেট
বিষয়শ্রেণী:১৯৮৯-এ ভারতে প্রতিষ্ঠিত
লন্ডন বইমেলা

**লন্ডন বইমেলা** (ইংরেজি ভাষায়:** London Book Fair**, *লন্ডন বুক ফেয়ার*) ইংল্যান্ডের লন্ডনে আয়োজিত একটি বৃহৎ গ্রন্থপ্রকাশন সংক্রান্ত বাণিজ্যমেলা। সাধারণত এই মেলা আয়োজিত হয় এপ্রিল মাসে। প্রতি অক্টোবরে আয়োজিত ফ্রাঙ্কফুর্ট পুস্তকমেলার মতো বৃহদায়তন না হলেও সাম্প্রতিক কালে লন্ডন বইমেলার গুরুত্ব ও পরিধি অনেকটাই বৃদ্ধিপ্রাপ্ত হয়েছে। বর্তমানে একশোটিরও বেশি দেশের প্রায় ২৩,০০০ প্রকাশক, গ্রন্থবিক্রেতা, লিটারারি এজেন্ট, গ্রন্থাগারিক, গণমাধ্যম ও শিল্প সরবরাহকারী এই মেলায় অংশ নেন। বই প্রকাশকরা লন্ডনে এসে তাদের প্রকাশিতব্য বইয়ের প্রচার চালান এবং অন্যান্য প্রকাশনীর থেকে বইয়ের পরিবেশনা ও অনুবাদ সত্ত্ব কেনেন।

ফ্রাঙ্কফুর্ট বইমেলার তুলনায় লন্ডন বইমেলায় জনসাধারণের ভূমিকা কমই থাকে। ২০০৬ সালের আগে এই মেলাটি আয়োজিত হত লন্ডনের অলিম্পিয়া প্রদর্শনী কেন্দ্রে। কিন্তু সেই বছর থেকে এটি লন্ডন ডকল্যাণ্ডের এক্সেল প্রদর্শনী কেন্দ্রে স্থানান্তরিত হয়। তবে মেলার দর্শকরা এই নতুন স্থানের ব্যাপারে আপত্তি জানালে ২০০৭ সালে পশ্চিম লন্ডনের আর্লস কাউন্ট প্রদর্শনী কেন্দ্রে এটি অনুষ্ঠিত হয়। ২০০৮ সালেও এইখানেই লন্ডন বইমেলা অনুষ্ঠিত হয়েছে।

## বহিঃসংযোগ
* লন্ডন বইমেলা প্রাতিষ্ঠানিক শো ওয়েবসাইট (রিড একজিবিশন)

## তথ্যসূত্র


বিষয়শ্রেণী:বইমেলা
বিষয়শ্রেণী:লন্ডনের উৎসব
বিষয়শ্রেণী:১৯৭১-এ প্রতিষ্ঠিত পুনরাবৃত্ত ঘটনা
হাঙ্গেরির শহর

thumb|350px|হাঙ্গেরির শহর ও গ্রামসমূহ।

হাঙ্গেরিতে ৩১৫২টি লোকালয় আছে। এদের মধ্যে ২৯৮টিকে শহরের মর্যাদা দেওয়া হয়েছে; বাকীগুলি গ্রাম।

বুদাপেশ্‌ৎ হাঙ্গেরির বৃহত্তম শহর এবং দেশটির সাংস্কৃতিক ও অর্থনৈতিক কেন্দ্র। এখানে প্রায় ১৭ লক্ষ লোকের বাস। বৃহত্তর বুদাপেশ্‌ৎ এলাকায় প্রায় ২৪ লক্ষ লোক বাস করে। বুদাপেশ্‌ৎ শহরকে অনেক সময় দানিউবের রাণী বলা হয়। শহরটি দানিউব নদীর দুই তীরে অবস্থিত। এটি আসলে দানিউবের এক পাড়ে পাহাড়ে অবস্থিত বুদা শহর এবং অন্য পাড়ের সমতলভূমিতে অবস্থিত পেশ্‌ৎ শহর মিলে গঠিত হয়েছে।

হাঙ্গেরির অন্যান্য বড় শহরের মধ্যে আছে পূর্ব সীমান্তের কাছে অবস্থিত দেব্রেচেন (জনসংখ্যা ২ লক্ষ), যা বৃহৎ সমভূমি অঞ্চলের একটি প্রধান বাণিজ্যকেন্দ্র। উত্তর-পূর্বের মিশকোল্‌ৎস শহরটি (জনসংখ্যা ১ লক্ষ ৭০ হাজার) লোহা-ইস্পাত ও অন্যান্য ধাতুর কারখানার জন্য গুরুত্বপূর্ণ। দক্ষিণ-পূর্বে সীমানার খুব কাছে অবস্থিত সেগেদ (Szeged) শহরটি (জনসংখ্যা ১ লক্ষ ৬৭ হাজার) তিস' নদীর তীরে অবস্থিত গুরুত্বপূর্ণ বন্দর যেখান থেকে বৃহৎ হাঙ্গেরীয় সমভূমিতে উৎপন্ন কৃষিদ্রব্য রপ্তানি হয়; সেগেদ শহরটি রাসায়নিক দ্রব্য ও কৃত্রিম তন্তুর টেক্সটাইলের জন্যও পরিচিত। দক্ষিণ-পশ্চিম হাঙ্গেরির পেচ শহর (জনসংখ্যা ১ লক্ষ ৫৬ হাজার) বিভিন্ন ক্ষুদ্র শিল্পের কেন্দ্র। কিন্তু এই সব শহরই গুরুত্বের দিক থেকে বুদাপেশতের তুলনায় ম্লান।

বিষয়শ্রেণী:হাঙ্গেরির শহর
বিষয়শ্রেণী:দেশ অনুযায়ী শহরের তালিকা
ধলেশ্বরী নদী

**ধলেশ্বরী নদী**  বাংলাদেশের উত্তর-কেন্দ্রীয় অঞ্চলের টাঙ্গাইল জেলা, মানিকগঞ্জ জেলা, ঢাকা জেলা নারায়ণগঞ্জ জেলা এবং মুন্সীগঞ্জ জেলার একটি নদী। নদীটির দৈর্ঘ্য ২৯২ কিলোমিটার, গড় প্রস্থ ১৪৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলেশ্বরী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৭। নদীটি মূলত বাংলাদেশের মধ্যভাগে দিয়ে প্রবাহিত একটি জলধারা। এটি যমুনা নদীর একটি শাখা। ধলেশ্বরী নদীর শাখা নদী হচ্ছে বুড়িগঙ্গা । এই নদীর কিছু অংশ ভারতের আসাম রাজ্যের হাইলাকান্দি (জিলা) দিয়ে বয়ে গেছে।

## সূচনা
টাঙ্গাইল জেলার উত্তর পশ্চিম প্রান্তে যমুনা নদী হতে ধলেশ্বরীর সূচনা। এটি এর পর দুই ভাগে ভাগ হয়ে যায় - উত্তরের অংশটি ধলেশ্বরী আর দক্ষিণের অংশটি কালীগঙ্গা নামে প্রবাহিত হয়। এই দুইটি শাখা নদী মানিকগঞ্জ জেলার কাছে মিলিত হয়, এবং সম্মিলিত এই ধারাটি ধলেশ্বরী নামে প্রবাহিত হয়ে নারায়ণগঞ্জ জেলার কাছে শীতলক্ষ্যা নদীর সাথে মিলিত হয়ে পরবর্তীকালে মেঘনা নদীতে পতিত হয়।

ধলেশ্বরী বর্তমানে যমুনার শাখা, কিন্তু প্রাচীন কালে এটি সম্ভবত পদ্মা নদীর মূল ধারা ছিলো। ১৬০০ হতে ২০০০ সালের মধ্যে পদ্মার গতিপথ ব্যাপকভাবে পাল্টে গেছে। ধারণা করা হয়, কোনো সময়ে পদ্মার মূল ধারাটি রামপুর-বোয়ালিয়া এলাকা ও চলন বিল এর মধ্য দিয়ে প্রবাহিত হয়ে, পরে ধলেশ্বরী ও বুড়িগঙ্গা নদীর মাধ্যমে মেঘনায় গিয়ে পড়তো। ১৮শ শতকে পদ্মার নিম্ন প্রবাহটি ছিলো আরো দক্ষিণে। ১৯ শতকের মাঝামাঝি সময়ে মূল প্রবাহ ধলেশ্বরী হতে দক্ষিণের প্রবাহে, তথা কীর্তিনাশা নদীতে সরে যায়, যা বর্তমানে পদ্মার মূল গতিপথ।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:বাংলাদেশের নদী
অভিনব ভারত

**অভিনব ভারত** একটি হিন্দু জাতীয়তাবাদী জঙ্গি সংগঠন। এটি ভারতের মহারাষ্ট্র রাজ্য-কেন্দ্রিক। ২৯শে সেপ্টেম্বরে পশ্চিম ভারতের মালেগাঁওতে বোমাহামলার জন্য এই দলের সদস্যদের গ্রেপ্তার করা হয়েছে।

## ইতিহাস
ভারত স্বাধীন হওয়ার পূর্বেই বিনায়ক দামোদর সাভারকর এই দল গঠন করেন। পরবর্তীতে সাভারকরের নাতনি এবং গান্ধীবধ করা নাথুরাম গডসের একজন আত্মীয় এই দলের পুনর্জন্ম দেন।

দলটি ভারতের অভ্যন্তরে সশস্ত্র সংগ্রাম পরিচালনা করার ডাক দিয়েছে বলে কংগ্রেসের রাজনীতিকেরা অভিযোগ করেছেন।

## সংঘ পরিবারের অন্যান্য দলের সাথে সম্পর্ক
সংঘ পরিবার এর অন্যান্য দলগুলো অভিনব ভারতের সাথে নিজেদের কোনো সম্পর্ক অস্বীকার করেছে। তাদের দাবী, অভিনব ভারতের মতো সন্ত্রাসী দলগুলো হিন্দু জাতীয়তাবাদের খুবই অণুল্লেখ্য অংশ। বিশ্ব হিন্দু পরিষদের প্রধান নেতা প্রবীণ তোগাদিয়া আশঙ্কা প্রকাশ করেন, অভিনব ভারত দিনে দিনে বিশ্ব হিন্দু পরিষদের জঙ্গী সদস্যদের আকৃষ্ট করে দল থেকে নিয়ে যাচ্ছে। বিশ্ব হিন্দু পরিষদের সাবেক সদস্য এবং বর্তমানে অভিনব ভারতের কর্মীদের মধ্যে আছে মধ্য প্রদেশের নেতা সমীর কুলকার্নি। হিন্দুত্ববাদের জন্য কাজ করছেনা, এই অভিযোগ অভিনব ভারতের সদস্যরা রাষ্ট্রীয় স্বয়ংসেবক সংঘের প্রবীণ নেতাদের হত্যার ষড়যন্ত্র করছে বলেও অভিযোগ রয়েছে।

## কর্মকাণ্ড ও গ্রেপ্তার
মালেগাঁও এর বোমা হামলার তদন্ত শেষে অভিনব ভারতের বেশ কিছু সদস্যকে গ্রেপ্তার করা হয়। এই দলটি ভারতের আরো কিছু সন্ত্রাসী হামলার সাথে জড়িত বলে অভিযোগ করা হয়। বেশ কয়েকজন বর্তমান ও প্রাক্তন সেনা কর্মকর্তা এই দলের জঙ্গীবাদে প্রত্যক্ষভাবে অংশ নিয়েছেন বলে ধারণা করা হয়। তবে স্বপন দাশগুপ্তের মতে দলটির কাজকর্ম কাল্পনিক মাত্র ("letterhead or part of a fantasy world")
   
তদন্তের এক পর্যায়ে দলটির ওয়েবসাইট বন্ধ করে দেয়া হয়।

## তথ্যসূত্র

বিষয়শ্রেণী:ভারতে সন্ত্রাসবাদ
বিষয়শ্রেণী:হিন্দুত্ব
বিষয়শ্রেণী:ভারতে ধর্মীয়ভাবে অনুপ্রাণিত সহিংসতা
বিষয়শ্রেণী:ভারতে হিন্দু অনুপ্রাণিত সহিংসতা
বিষয়শ্রেণী:হিন্দুকৃত নিপীড়ন
বিষয়শ্রেণী:গৈরিক সন্ত্রাস
বিষয়শ্রেণী:হিন্দু সন্ত্রাসবাদী সংগঠন
নলিনীকান্ত ভট্টশালী

**নলিনীকান্ত ভট্টশালী** (জানুয়ারি ২৪, ১৮৮৮ - ফেব্রুয়ারি ৬, ১৯৪৭) একজন বাঙালি প্রত্নতত্ত্ববিদ, গবেষক এবং পণ্ডিত, যিনি ঢাকা জাদুঘরের প্রতিষ্ঠাতা, যা পরবর্তীতে বাংলাদেশ জাতীয় জাদুঘর হিসেবে পুনঃপ্রতিষ্ঠিত হয়। ১৯২৫ সালে ঢাকা জাদুঘরের পরিচালক থাকাকালীন সময়ে নলিনীকান্ত ভট্টশালীর উৎসাহে বিবি মরিয়ম কামান ঢাকার চকবাজার থেকে সরিয়ে সদরঘাটে স্থাপন করা হয়।

## শিক্ষাগত যোগ্যতা ও কর্মজীবন
নলিনীকান্ত ভট্টশালী ১৮৮৮ সালের ২৪ জানুয়ারি মুন্সীগঞ্জ জেলার নয়নানন্দ নামক স্থানে জন্মগ্রহণ করেন। তিনি ১৯১২ সালে স্নাতকোত্তর ডিগ্রি লাভ করেন। ১৯১৪ সালে তৎকালীন ঢাকা জাদুঘরের কিউরেটর হিসেবে যোগ দেন। মৃত্যুর আগ পর্যন্ত প্রায় ৩৩ বছর তিনি এ দায়িত্ব পালন করেন। তাঁর উদ্যোগে ১৯২০ সালে ঢাকা জাদুঘর স্থানান্তরিত হয় ঢাকার নিমতলীর বারোদুয়ারিতে।

## অবদান
নলিনীকান্ত ভট্টশালী সমগ্র পূর্ববঙ্গ ও উত্তরবঙ্গ ঘুরে প্রচুর প্রত্ন-নিদর্শন সংগ্রহ করেন। তিনি মুদ্রাতত্ত্ব, প্রত্নলিপিবিদ্যা এবং মৌর্য ও গুপ্তবংশের ইতিহাস বিষয়ে গবেষণা করে ১৯৩৪ সালে ঢাকা বিশ্ববিদ্যালয় থেকে পিএইচডি ডিগ্রি লাভ করেন। ভারতের ইতিহাস, বিশেষত বাংলার ইতিহাস ও প্রত্নতত্ত্ব বিষয়ে তিনি অনেক বই লিখেছেন।

## পুরস্কার
১৯২২ সালে তিনি *কয়েনস অ্যান্ড ক্রনোলজি অভ আর্লি ইন্ডিপেন্ডেন্ট সুলতানস অভ বেঙ্গল* বইটির জন্য গ্রিফিথ পুরস্কার পান।  বইটিতে তিনি রাজা গণেশ সম্বন্ধে অনেক নতুন তথ্য তুলে ধরেন।

## মৃত্যু
১৯৪৭ সালের ৬ ফেব্রুয়ারি ঢাকা জাদুঘরে কর্মরত অবস্থায় তাঁর প্রয়াণ হয়।

## তথ্যসূত্র

বিষয়শ্রেণী:বাঙালি প্রত্নতত্ত্ববিদ
বিষয়শ্রেণী:১৮৮৮-এ জন্ম
বিষয়শ্রেণী:১৯৪৭-এ মৃত্যু
বিষয়শ্রেণী:বাঙালি গবেষক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাঙালি ইতিহাসবিদ
বিষয়শ্রেণী:বাংলাদেশী ইতিহাসবিদ
বিষয়শ্রেণী:বাঙালি লেখক
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:বিক্রমপুরের ব্যক্তি
নন্দন (কলকাতা)

**নন্দন, পশ্চিমবঙ্গ চলচ্চিত্র কেন্দ্র** পশ্চিমবঙ্গের কলকাতায় অবস্থিত একটি সরকারি প্রেক্ষাগৃহ ও চলচ্চিত্র উৎকর্ষ কেন্দ্র। পশ্চিমবঙ্গের চলচ্চিত্র শিল্পের বিকাশ ও সাধারণ মানুষের মধ্যে চলচ্চিত্র-সচেতনতা বৃদ্ধির উদ্দ্যেশ্যে ১৯৮৫ সালের ২ সেপ্টেম্বর পশ্চিমবঙ্গ সরকার কর্তৃক নন্দন প্রতিষ্ঠিত হয়। নন্দনের সুদৃশ্য স্থাপত্যবিশিষ্ট ভবনটির দ্বারোদ্ঘাটন করেছিলেন বিশিষ্ট চলচ্চিত্র পরিচালক সত্যজিৎ রায়। নন্দনের প্রতীকচিহ্নটিও তিনিই অঙ্কন করেন। উপস্থিত ছিলেন তৎকালীন মুখ্যমন্ত্রী জ্যোতিবসু, নন্দন প্রতিষ্ঠার পিছনে যার অবদান অনস্বীকার্য, কলকাতার অন্যতম প্রধান সংস্কৃতি কেন্দ্র নন্দন বর্তমানে শুধু কলকাতা শহরই নয়, বরং সমগ্র পূর্ব ভারতের অন্যতম জনপ্রিয় চলচ্চিত্র কেন্দ্র।

নন্দন চলচ্চিত্র কেন্দ্রে উৎকৃষ্ট মানের চলচ্চিত্র প্রদর্শনের পাশাপাশি চলচ্চিত্র বিষয়ে আগ্রহ বৃদ্ধির উদ্দেশ্যে বিভিন্ন পাঠ্যক্রম ও কর্মশালার আয়োজন করা হয়। নন্দনে একটি গ্রন্থাগারও রয়েছে, যেখানে চলচ্চিত্র বিষয়ক সাম্প্রতিকতম প্রকাশনাগুলিও লভ্য। বিভিন্ন আকাদেমিক কর্মসূচির অঙ্গ হিসেবে নন্দনের প্রকাশনা বিভাগটি বিভিন্ন গ্রন্থও প্রকাশ করে থাকে। যে সকল ফিল্ম সোসাইটি ও অন্যান্য সংগঠন উৎকৃষ্ট মানের সিনেমা নির্মাণ অথবা প্রদর্শনের ব্যাপারে বদ্ধপরিকর, নন্দন তাদের উপস্থাপনার জন্য শ্রেষ্ঠ সুযোগসুবিধাগুলি দান করে। আবার মূলধারার উৎকৃষ্ট বাণিজ্যিক ছবিও এই প্রেক্ষাগৃহে প্রদর্শিত হয়ে থাকে। চলচ্চিত্র প্রদর্শন ছাড়াও নন্দনে নিয়মিত আয়োজিত হয় বিভিন্ন সেমিনার ও চলচ্চিত্র রেট্রোস্পেকটিভ। কলকাতা আন্তর্জাতিক চলচ্চিত্র উৎসবের প্রধান অনুষ্ঠানস্থলও নন্দন।

নন্দন ভবনটি দক্ষিণ কলকাতার নন্দন-রবীন্দ্রসদন সাংস্কৃতিক প্রাঙ্গনের একটি অংশ। মূল ভবনে চলচ্চিত্র প্রদর্শনের জন্য রয়েছে মোট তিনটি অডিটোরিয়া – নন্দন-এক, নন্দন-দুই ও নন্দন-তিন। এই হলগুলির ধারণ ক্ষমতা যথাক্রমে ৯৩১, ২০০ ও ১০০। এছাড়া নন্দন-চার অডিটোরিয়ামটি ব্যবহৃত হয় শুধু সেমিনার ও সাংবাদিক সম্মেলনের উদ্দেশ্যে। নন্দন-দুই অডিটোরিয়ামের সম্মুখস্থ লবিটি ব্যবহৃত হয় প্রদর্শনীর উদ্দেশ্যে।

## তথ্যসূত্র

## বহিঃসংযোগ
* তথ্যবাংলা ডট কম থেকে 
* কলকাতা চলচ্চিত্র উৎসব - নকশা ও সৃষ্টি 
* The Rozaleenda Group, Inc.

বিষয়শ্রেণী:কলকাতার দর্শনীয় স্থান
বিষয়শ্রেণী:কলকাতার সংস্কৃতি
বিষয়শ্রেণী:কলকাতার ভবন ও স্থাপনা
বিষয়শ্রেণী:কলকাতার প্রেক্ষাগৃহ
বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত